b'\n_START_ARTICLE_\nBrian Lentz\n_START_PARAGRAPH_\nBrian Lentz (f\xc3\xb8dt i 1969) er en tidligere dansk bokser i amat\xc3\xb8rsammenh\xc3\xa6ng. Han medvirkede i en birolle som vagt Ole i Annette K. Olesens film 1:1 fra 2006. I filmen spiller han en boksetr\xc3\xa6ner, der involverer sig i nogle unge med indvandrerbaggrund og fors\xc3\xb8ger at f\xc3\xa5 dem p\xc3\xa5 rette spor via sit arbejde i en bokseklub._NEWLINE_Brian Lentz\xc2\xb4\xe2\x80\x99 mor var gr\xc3\xb8nl\xc3\xa6nder og hans far dansk. Da Lentz var 12 \xc3\xa5r blev moderen syg af kr\xc3\xa6ft, mens familien boede p\xc3\xa5 Gr\xc3\xb8nland. Familien vendte hjem til Danmark og bosatte sig i Esbjerg. Lentz deltog blandt andet i OL i Barcelona i 1992 og boksede omkring 200 kampe som amat\xc3\xb8r, han har blandt andre sl\xc3\xa5et den tidligere prof-verdensmester Sven Ottke._NEWLINE_I stedet for at blive professionel blev Lentz r\xc3\xa5det til at slutte sig til milit\xc3\xa6ret og sidenhen arbejde som f\xc3\xa6ngselsbetjent.  _NEWLINE_Brian Lentz har ikke kunnet give slip p\xc3\xa5 sin boksning og valgte at blive tr\xc3\xa6ner i 2010. _NEWLINE_Han har i s\xc3\xa6sonen 2012/2013 f\xc3\xb8rt to af sine egne boksere til tops med guldmedaljer ved sj\xc3\xa6llandsmesterskaberne i "elite m\xc3\xa6nd" i mellemv\xc3\xa6gt og letsv\xc3\xa6rv\xc3\xa6gt for Bispebjerg Bokseklub, som blev k\xc3\xa5ret til \xc3\xa5rets klub og Brian blev k\xc3\xa5ret som \xc3\xa5rets tr\xc3\xa6ner.'